สวัสดีค่ะ หนูอายุ 20 ปีนะคะ ช่วงนี้อยู่ในช่วงสอบไม่ค่อยได้นอน ประจำเดือนเลื่อนจากวันที่ 28 กุมภาพันธ์ มาเป็นวันที่ 4 มีนาคม มีอาการปวดท้องหน่วงๆ และพบว่ามีก้อนออกมา มีลักษณะนิ่มๆ สีเนื้อปนแดงๆประมาณ 1 ซม. (เมื่อนำไปล้างน้ำแล้ว) และอาการปวดก็เริ่มหายไปค่ะ แบบนี้จะเป็นอันตรายอะไรไหมคะ
สวัสดีค่ะ จากที่เล่ามา คิดว่า ยังเป็นลักษณะปวดท้องประจำเดือนและลักษณะประจำเดือนที่ยังปกติอยู่นะคะเลือดประจำเดือนหากออกปริมาณมาก อาจมีลักษณะเป็นก้อนเลือดได้ค่ะส่วนอาการปวดท้องน้อยที่เกิดจากการปวดประจำเดือน มักเป็นช่วงวันก่อนและวันที่ประจำเดือนมาวันแรกค่ะ เมื่อประจำเดือนมาแล้ว อาการปวดท้องนี้จะดีขึ้นนะคะ